Publius Helvius Pertinax

Publius Helvius Pertinax (natus die 1 Augusti 126 apud Albam Pompeiam; mortuus die 28 Martii 193 Romae) fuit 31 Decembris 192 imperator Romanus ad usque mortem.

 De cursu honorum 
Pertinax, cui Lucius Hedius Rufus Lollianus Avitus, consul ordinarius anni 144 propter patriam communem valde favebat, praefectus cohortis IV vel VII Gallorum equitatae in Syria circa annos 160-165 erat, tribunus militum Legionis VI Victricis in Britannia circa annum 165, praefectus cohortis I vel II Tungrorum eadem in provincia, praefectus Alae in Moesia circa annum 167, procurator Augusti ad ducena trium Daciarum idem Moesiae Superioris circa annum 170, procurator Augusti et praepositus vexillationibus, adlectus inter tribunicios circa annos 170 vel 171, senator adlectus inter praetorios, legatus Legionis I Adiutricis circa annos 171-175, consul suffectus anno 175, comes Augusti 175-176, legatus Augusti pro praetore Moesiae Inferioris annis 176-177, legatus Augusti pro praetore Moesiae Superioris anno 177, legatus Augusti pro praetore Daciae 178-179, legatus Augusti pro praetore Syriae 179-180, legatus Augusti pro praetore Britanniae 185-187, praefectus alimentorum 187 (vel 188), proconsul Africae 188/189 vel 189/190, tum denique Praefectus urbi Romae annis 189/190-192.

 Familia 
Pertinax uxorem Flaviam Titianam duxit et ex eo Publium Helvium Pertinacem filium habuit, qui patris neci supererat et anno 212 consul suffectus creatus est. 

 Fontes de vita et principatu Pertinacis 
 Cassius Dio, Historia Romana liber 74.1-10 (pars huius operis deperdita quidem sed a monacho Byzantino Xiphilino abbreviata)
 Epitome de Caesaribus 18
 Herodianus, Ab excessu Divi Marci liber 2.1-5
 Historia Augusta, "Pertinax" Iulio Capitolino tributa

 Bibliographia 
 Anthony Birley, Septimius Severus: the African emperor (Londinii, 1971) p. 106 ff.

Categoria:Imperatores Romani
Categoria:Nati 126
Categoria:Mortui 193
Categoria:Legati Moesiae Inferioris
Categoria:Legati Moesiae Superioris
Categoria:Legati Daciae
Categoria:Legati Syriae
Categoria:Legati Britanniae
Categoria:Proconsules Africae
Categoria:Praefecti urbi Romae antiqui
Categoria:Senatores